pythainlp/thaigov-v2-corpus-22032023 huggingface dataset:
วันศุกร์ที่ 16 กรกฎาคม 2564
รพ.ราชวิถี เพิ่มห้องฉุกเฉินโควิดส่วนต่อขยาย 20 เตียง
รัฐมนตรีช่วยว่าการกระทรวงสาธารณสุข ติดตามการเพิ่มห้องฉุกเฉินโควิดส่วนต่อขยาย โรงพยาบาลราชวิถี 20 เตียง เพื่อรองรับผู้ป่วยติดเชื้อฉุกเฉินอาการหนักกลุ่มสีแดง และสีเหลือง ในเขต กทม.และปริมณฑล ช่วยให้ผู้ป่วยวิกฤตฉุกเฉินได้รับการรักษาอย่างรวดเร็ว
รัฐมนตรีช่วยว่าการกระทรวงสาธารณสุข ติดตามการเพิ่มห้องฉุกเฉินโควิดส่วนต่อขยาย โรงพยาบาลราชวิถี 20 เตียงเพื่อรองรับผู้ป่วยติดเชื้อฉุกเฉินอาการหนักกลุ่มสีแดง และสีเหลือง ในเขต กทม.และปริมณฑล ช่วยให้ผู้ป่วยวิกฤตฉุกเฉินได้รับการรักษาอย่างรวดเร็ว คาดแล้วเสร็จ 19 กรกฎาคมนี้
บ่ายวันนี้ (16 กรกฎาคม 2564) ที่โรงพยาบาลราชวิถี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.สมศักดิ์ อรรฆศิลป์ อธิบดีกรมการแพทย์ และนพ.สมเกียรติ ลลิตวงศา ผู้อำนวยการโรงพยาบาลราชวิถี ติดตามความคืบหน้าการเพิ่มห้องฉุกเฉินโควิดส่วนต่อขยาย (Extended COVID ER) รองรับผู้ป่วยวิกฤตโควิด 19 ของโรงพยาบาลราชวิถี
ดร.สาธิตกล่าวว่า ขณะนี้สถานการณ์โควิด 19 ในพื้นที่ กทม.และปริมณฑล พบผู้ติดเชื้อมากเกือบ 50% ของการติดเชื้อทั้งประเทศ ทำให้มีผู้ป่วยที่มีอาการปานกลางจนถึงอาการหนักเพิ่มขึ้นด้วย ทำให้ผู้ป่วยอาการหนักบางส่วนต้องรอเตียงที่ห้องฉุกเฉิน โดยในเดือนมิถุนายนมีผู้ป่วยโควิดรอเตียงที่ห้องฉุกเฉิน โรงพยาบาลราชวิถีเฉลี่ย 10 รายต่อวันขณะนี้เพิ่มเป็น 20 รายต่อวัน จึงได้เพิ่มเตียงรองรับผู้ป่วยโควิดฉุกเฉินอีก 20 เตียง เพื่อนำผู้ป่วยอาการหนัก(สีแดง) รวมทั้งผู้ป่วยอาการปานกลาง (สีเหลือง) และอาการเล็กน้อย (สีเขียว) ที่มีภาวะร่วมเข้าสู่ระบบการรักษาทันท่วงที เป็นห้องความดันลบ ซึ่งจะช่วยลดการแพร่กระจายเชื้อต่อบุคลากรทางการแพทย์ที่ปฏิบัติงานและผู้ป่วยที่นอนรักษาตัวในบริเวณห้องฉุกเฉิน โดยได้รับความร่วมมือจากบริษัท เอสซีจี จำกัด มหาชน ออกแบบและก่อสร้างใช้เวลาประมาณ 7 วัน และมูลนิธิโรงพยาบาลราชวิถีสนับสนุนอุปกรณ์เครื่องมือแพทย์ คาดจะแล้วเสร็จภายในวันที่ 19 กรกฎาคม 2564 นี้
“ขณะนี้เราได้ระดมทรัพยากรที่มีอยู่ มาช่วยดูแลดูแลผู้ติดเชื้อ/ผู้ป่วยที่มีอาการหนัก อยู่ในภาวะฉุกเฉินทั้งบุคลากร สถานที่ โดยเฉพาะเตียงที่มีอยู่อย่างจำกัด ขยายให้มีจำนวนมากขึ้น เพื่อให้สามารถดูแลและรักษาผู้ป่วยติดเชื้อได้อย่างเต็มที่ ไม่ให้กระทบกับการดูแลผู้ป่วยโรคอื่นๆ” ดร.สาธิตกล่าว
ด้าน นพ.สมศักดิ์ อรรฆศิลป์ อธิบดีกรมการแพทย์ กล่าวว่า โรงพยาบาลราชวิถี มีห้องสำหรับรองรับผู้ป่วยติดเชื้อ96 เตียง ในจำนวนนี้เป็นเตียงสำหรับผู้ป่วยอาการหนัก 35 เตียง ขณะนี้มีผู้ป่วยจำนวนมากขึ้น จึงได้ปรับพื้นที่ภายในห้องประชุมเป็นห้องพักผู้ป่วยติดเชื้อทางเดินหายใจ (Cohort ER) 10 เตียง และปรับพื้นที่ลานจอดรถให้เป็นห้องฉุกเฉินโควิดส่วนต่อขยาย (Extended COVID ER) 10 เตียง โดยเป็นห้องมาตรฐานสำหรับดูแลผู้ป่วยโควิด 19
มีอุปกรณ์เครื่องมือแพทย์ที่จำเป็น อาทิ ระบบไหลเวียนอากาศ, ระบบมอนิเตอร์ ติดตามอาการผ่านกล้อง cctv, เครื่องติดตามการทำงานของหัวใจ เป็นต้น และมีบุคลากรทางการแพทย์ที่มีความเชี่ยวชาญและมีประสบการณ์ทำงานในหอผู้ป่วยไอซียู ผลัดเปลี่ยนหมุนเวียนมาปฏิบัติงาน
***************************** 16 กรกฎาคม 2564
วันศุกร์ที่ 18 มีนาคม 2565
ประธานอนุกรรมการขับเคลื่อนแก้ไขปัญหาสลากเกินราคาฯ เดินหน้าแก้ไขสัญญาตัวแทนจำหน่าย เพิ่มโทษทางแพ่งและอาญา พร้อมยืนยัน ปัญหาสลากเกินราคาลดความรุนแรงใน 2 เดือน
จากข้อสั่งการของนายกรัฐมนตรี ที่มีความห่วงใยปัญหาดังกล่าว และกำชับให้คณะทำงานเร่งดำเนินการแก้ไขปัญหาให้ตรงจุด เพื่อช่วยบรรเทาความเดือดร้อนของประชาชน
วันที่ 18 มีนาคม 2565 ที่ห้องประชุม สำนักงาน ก.พ.(เดิม) นายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี ประธานอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล กล่าวต่อผู้สื่อข่าวว่า จากข้อสั่งการของนายกรัฐมนตรี ที่มีความห่วงใยปัญหาดังกล่าว และกำชับให้คณะทำงานเร่งดำเนินการแก้ไขปัญหาให้ตรงจุด เพื่อช่วยบรรเทาความเดือดร้อนของประชาชน และในวันนี้ คณะทำงานได้ข้อสรุปเบื้องต้นว่าควรปรับปรุงแก้ไขสัญญาการรับสลากไปจำหน่ายของตัวแทนจำหน่ายทุกประเภท ให้มีสภาพบังคับทางแพ่งด้วยการกำหนดเบี้ยปรับสำหรับตัวแทนที่ไม่ปฏิบัติตามสัญญา และวางแนวทางในการพิจารณาโทษทางอาญารวมถึงกฎหมายอื่นๆ ที่เกี่ยวข้องเพิ่ม ในกรณีผู้กระทำผิดซ้ำหรือกรณีนำสลากไปรวมชุด หรือพฤติกรรมนายทุนกว้านซื้อสลากแล้วจำหน่ายในราคาสูง
นายเสกสกลฯ กล่าวต่อไปอีกว่า ปัญหาอย่างหนึ่งสลากเป็นสินค้าที่เปลี่ยนมือได้ ใครต้องการขายสลาก ก็สามารถไปซื้อมาขายต่อได้ ทำให้มีผู้ขายสลากหน้าใหม่เกิดขึ้นตลอดเวลา ดังนั้น นอกจากมาตรการและแนวทางต่างๆ ของสำนักงานสลากกินแบ่งรัฐบาล ที่เร่งดำเนินการทั้งในระยะสั้น ได้แก่ โครงการสลาก 80 โครงการลงทะเบียนผู้ซื้อ-จองล่วงหน้าฯ ตลอดจนโครงการจำหน่ายสลากผ่านแพลตฟอร์มออนไลน์ของสำนักงานสลากฯ และแผนในระยะยาว คือการออกผลิตภัณฑ์ใหม่แล้ว คณะอนุกรรมการ เห็นว่า การออกใบอนุญาตให้กับผู้จำหน่ายสลาก และมีการตรวจสอบอย่างสม่ำเสมอ น่าจะเป็นอีกแนวทางที่นำมาประกอบการแก้ปัญหาได้ อย่างไรก็ตาม แนวทางต่างๆ เหล่านี้ ยังต้องนำเสนอคณะกรรมการชุดใหญ่ที่มีรัฐมนตรีประจำสำนักนายกรัฐมนตรี (นายอนุชา นาคาศัย) เป็นประธาน ซึ่งมีกำหนดการประชุมในปลายเดือนนี้ เพื่อพิจารณาอีกครั้งหนึ่ง
สำหรับการลงพื้นที่ตรวจสอบที่ทำการไปรษณีย์ทั่วประเทศ โดยชุดเฉพาะกิจ นำโดย พล.ต.ท.ประจวบ วงศ์สุข ผู้ช่วย ผบ.ตร หัวหน้าชุดนั้น เบื้องต้น ยังไม่พบการกระทำที่ผิดปกติ แต่ยังคงมีเรื่องของการมอบอำนาจ ซึ่งตนเห็นว่าควรเป็นเรื่องปรับปรุงหลักเกณฑ์ให้มีความรัดกุมมากยิ่งขึ้น ทั้งนี้ สำนักงานสลากฯ จะมีหนังสือถึงกรรมการผู้จัดการบริษัท ไปรษณีย์ไทย จำกัด ขอให้กำชับการปฏิบัติหน้าที่ในการเบิกจ่ายสลากฯ ของที่ทำการไปรษณีย์ทุกแห่ง ให้เป็นไปตามหลักเกณฑ์อย่างเคร่งครัด นอกจากนี้ ในส่วนของการลงพื้นที่ตรวจสอบแผงจำหน่ายสลากทั่วประเทศ ในช่วงที่ผ่านมา ก็ได้รับทราบข้อมูลการจำหน่ายสลากของผู้ขายเพื่อจะนำมาประกอบการดำเนินการแก้ไขปัญหาต่อไป
ผู้ช่วยรัฐมนตรีประจำนายกรัฐมนตรี กล่าวในตอนท้ายว่า อย่างไรก็ตาม ตนยังคงยืนยันจะสามารถสรุปสาเหตุ และแนวทางการแก้ไขปัญหาความรุนแรงของราคาสลากให้เกิดผลในทางปฏิบัติได้ภายในเดือน พฤษภาคม 2565 ตามกรอบระยะเวลาที่กำหนดไว้ 2 เดือน ที่ระบุไว้
วันพุธที่ 23 กุมภาพันธ์ 2565
ครม. ไฟเขียว! 2 มาตรการภาษี ดึงต่างชาติศักยภาพสูงเข้าประเทศ ขับเคลื่อนเศรษฐกิจ
.....
ที่ประชุม ครม. (22 ก.พ. 65) อนุมัติหลักการร่าง พ.ร.ฎ.ว่าด้วยการลดอัตราและยกเว้นรัษฎากร โดยเป็นมาตรการภาษีเพื่อสนับสนุนการดึงดูดชาวต่างชาติที่มีศักยภาพสูงทางด้านเศรษฐกิจ/ความรู้ความเชี่ยวชาญสู่ประเทศไทย กระตุ้นการบริโภค การลงทุน และขีดความสามารถในการแข่งขันในประเทศเพิ่มขึ้น ดังนี้
.
1.การยกเว้นภาษีเงินได้บุคคลธรรมดาสำหรับชาวต่างชาติผู้ถือวีซ่าประเภทผู้พำนักระยะยาว (LTR Visa) 3 กลุ่ม ได้แก่ กลุ่มประชากรโลกผู้มีความมั่งคั่งสูง กลุ่มผู้เกษียณอายุจากต่างประเทศ และกลุ่มที่ต้องการทำงานจากประเทศไทย
.
2.การลดอัตราภาษีเงินได้บุคคลธรรมดาเหลือ 17% สำหรับผู้มีทักษะเชี่ยวชาญพิเศษในอุตสาหกรรมเป้าหมาย โดยมีรายได้ไม่ต่ำกว่า 80,000 ดอลลาร์สหรัฐ/ปี ในช่วง 2 ปีที่ผ่านมา หรือมีรายได้ไม่ต่ำกว่า 40,000 ดอลลาร์สหรัฐ/ปี หากจบการศึกษาปริญญาโทขึ้นไป และมีประสบการณ์ทำงาน 5 ปีในอุตสาหกรรมเป้าหมาย
#ไทยคู่ฟ้า#ร่วมต้านโควิด19
-------------------
วันพุธที่ 23 มีนาคม 2565
พณ. ชี้แจงข้อเรียกร้องขอให้ระงับการส่งออกข้าวโพดเลี้ยงสัตว์และกากถั่วเหลือง
กรมการค้าภายใน ยินดีรับข้อเสนอแนะของสมาคมผู้ผลิตอาหารสัตว์ไทย ไปหารือร่วมกันกับผู้เกี่ยวข้องทุกภาคส่วน
วันที่ 22 มีนาคม 2565 นายวัฒนศักย์ เสือเอี่ยม อธิบดีกรมการค้าภายใน กระทรวงพาณิชย์ ชี้แจง ดังนี้
จากกรณีที่สมาคมผู้ผลิตอาหารสัตว์ได้เรียกร้องให้มีการ กำหนดมาตรการห้ามส่งออกข้าวโพดเลี้ยงสัตว์และกากถั่วเหลือง เพื่อให้มีเพียงพอ ในการผลิตอาหารสัตว์นั้น โดยข้อเท็จจริงแล้ว ประเทศไทยผลิตข้าวโพดเลี้ยงสัตว์ได้ปีละ 4.94 ล้านตัน ในขณะที่ความต้องการใช้อยู่ที่ 7.98 ล้านตัน และประเทศไทยต้องนำเข้าข้าวโพดเลี้ยงสัตว์จากประเทศเพื่อนบ้านเป็นประจำทุกปี สำหรับกรณีข้าวโพดเลี้ยงสัตว์ ที่มีการส่งออกไปนั้น ส่วนหนึ่งเป็นข้าวโพดชนิดคุณภาพที่ไม่สามารถส่งมอบในการผลิตอาหารสัตว์ได้ ในแต่ละปีมีการส่งออกไปจำนวนไม่มาก ซึ่งจะเป็นการบริหารจัดการข้าวโพดส่วนเกิน
สำหรับกากถั่วเหลืองนั้นโดยปกติประเทศไทยผลิตได้จำนวนน้อยมาก จึงต้องนำเข้าเมล็ดถั่วเหลืองเข้ามาผลิตเป็น น้ำมันถั่วเหลืองเพื่อบริโภค และจำหน่ายกากถั่วเหลืองให้แก่โรงงานอาหารสัตว์เพื่อใช้เป็นวัตถุดิบกลุ่มโปรตีน โดยในช่วงที่ผ่านมา กรมการค้าภายในได้ขอความร่วมมือให้โรงกลั่นน้ำมันถั่วเหลืองเพิ่มกำลังการผลิต ในส่วนของการบริโภคให้มากขึ้น เพื่อมาช่วยทดแทนน้ำมันปาล์มในช่วงที่ผลผลิตออกสู่ตลาดน้อย และอีกส่วนหนึ่งยังเป็นการเพิ่ม กากถั่วเหลืองในระบบให้มากขึ้น ซึ่งจะช่วยให้โรงงานอาหารสัตว์มีวัตถุดิบในการผลิตอาหารสัตว์เพิ่มขึ้น แต่หากเกินความต้องการใช้ในประเทศก็อาจส่งออกเพื่อบริหารจัดการ
อย่างไรก็ตาม กรมการค้าภายในจะได้รับข้อสังเกต ข้อเสนอแนะ ของสมาคมผู้ผลิตอาหารสัตว์ไทย ไปหารือร่วมกันกับผู้เกี่ยวข้องทุกภาคส่วน เพื่อให้เกิดความรอบคอบ และผลจากการหารือเป็นเช่นใดก็จะได้นำเสนอคณะกรรมการนโยบายและบริหารจัดการข้าวโพดเลี้ยงสัตว์ (นบขพ.) และคณะกรรมการนโยบายอาหาร พิจารณา ตามขั้นตอนต่อไป
วันพฤหัสบดีที่ 1 กรกฎาคม 2564
โครงการ ฮักไทย ฮักภูเก็ต กระตุ้นเศรษฐกิจ
วันพฤหัสบดีที่ 1 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนโครงการ ฮักไทย ฮักภูเก็ต ในพื้นที่ จ.ภูเก็ต ควบคู่ไปกับโครงการภูเก็ตแซนด์บ็อกซ์ ซึ่งเปิดรับนักท่องเที่ยวที่ฉีดวัคซีนโควิด-19 ครบโดสแล้วให้เข้าไปเที่ยวใน จ.ภูเก็ต ได้โดยไม่ต้องกักตัว เพื่อกระตุ้นการใช้จ่ายจากการซื้ออาหาร ท่องเที่ยว ใช้ผลิตภัณฑ์และวัตถุดิบไทย จากผู้ประกอบการไทย และส่งเสริมให้เกิดการจ้างงานคนไทย ภายใต้แนวคิด ฮักกิน ฮักเที่ยว ฮักใช้ ด้วยความร่วมมือจากภาครัฐ เอกชน และประชาชนในพื้นที่ โดยคาดว่าจะสร้างรายได้หมุนเวียนในระบบเศรษฐกิจถึงหลักแสนล้านบาท ภายในเวลา 6 เดือน ช่วยให้ภาคการท่องเที่ยวและบริการของไทยกลับมาฟื้นตัวได้เร็วขึ้น จากนั้นจะขยายผลไปยังจังหวัดท่องเที่ยวอื่นที่มีความพร้อมต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 25 ธันวาคม 2564
รมว.เฮ้ง เปย์ต่อเนื่อง มอบของขวัญปีใหม่ 2565  ลดดอกเบี้ยกู้ยืมเงินกองทุนเพื่อผู้รับงานไปทำที่บ้าน 0%
อธิบดีกรมการจัดหางาน แจงละเอียดของขวัญชิ้นที่ 1 โดยกรมการจัดหางาน คุณสมบัติผู้มีสิทธิ กู้ยืมเงินกองทุนฯ รับอัตราดอกเบี้ย 0% นาน 12 เดือน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรีและพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรง มีความห่วงใยพี่น้องผู้ใช้แรงงานทุกกลุ่ม และได้สั่งการให้แต่ละหน่วยงานมอบของขวัญปีใหม่ เพื่อเป็นกำลังใจแก่ประชาชนในช่วงเทศกาลปีใหม่และแบ่งเบาภาระในช่วงที่ยังได้รับผลกระทบจากโควิด-19 ซึ่งกระทรวงแรงงานจะมอบของขวัญ จำนวน 9 ชิ้น ภายใต้เคมเปญ “แรงงานอุ่นใจ ของขวัญปีใหม่ 2565 กระทรวงแรงงาน” ประกอบด้วย ชิ้นที่ 1 ลดดอกเบี้ยกู้ยืมเงินกองทุนเพื่อผู้รับงานไปทำที่บ้าน 0 % นาน 12 เดือน ชิ้นที่ 2 ฟรี DSD Service บริการตรวจเช็ครถก่อนเดินทาง บริการ 24 ชม. ชิ้นที่ 3 ฟรี DSD Online Training อบรม ฟรี ทุกที่ทุกเวลา ชิ้นที่ 4 เพิ่มอัตราเงินสงเคราะห์ลูกจ้างกรณีโควิด-19 ชิ้นที่ 5 ฟรี ตรวจวัดระดับแสง เสียง และความร้อนที่เป็นอันตรายต่อผู้ปฏิบัติงาน เสริมศักยภาพ "สุขศาสตร์อุตสาหกรรมในสถานประกอบกิจการ" ชิ้นที่ 6 สิทธิพิเศษสนับสนุนเงินทุนประกอบอาชีพเสริมเพิ่มรายได้ ชิ้นที่ 7 ลดอัตราเงินสมบทของผู้ประกันตน มาตรา 40 ร้อยละ 60 นาน 6 เดือน ชิ้นที่ 8 ลดขั้นตอนอนุมัติสิทธิฟอกเลือดโดยผู้ประกันตนไตวายเรื้อรังรายใหม่ไม่ต้องสำรองจ่าย ชิ้นที่ 9 สิทธิพิเศษมอบของขวัญปีใหม่เพื่อเป็นกำลังใจให้ผู้ประกันตนที่เป็นผู้ป่วยติดเตียงทุพพลภาพทุกมาตรา (มาตรา 33 มาตรา 39 และมาตรา 40) เพื่อมอบความสุขแก่พี่น้องผู้ใช้แรงงาน
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ในส่วนกรมการจัดหางานของขวัญปีใหม่ มี 1 ชิ้น เป็นการลดดอกเบี้ยกองทุนเพื่อผู้รับงานไปทำที่บ้าน จากเดิมที่มีอัตราดอกเบี้ยกู้ยืม ร้อยละ 3 ต่อปี เหลือ 0% นาน 12 งวด โดยเตรียมวงเงินกู้ยืมไว้ จำนวน 5,000,000 บาท เพื่อเป็นทุนหมุนเวียนสำหรับแรงงานนอกระบบที่เป็นผู้รับงาน/กลุ่มผู้รับงานไปทำที่บ้าน ให้สามารถเข้าถึงแหล่งเงินทุนถูกกฎหมาย ไม่ถูกเอารัดเอาเปรียบซ้ำเติมในสถานการณ์โควิด - 19 ซึ่งผู้ที่สนใจสามารถยื่นคำขอได้ตั้งแต่วันที่ 1 ธ.ค. 64 – 31 ส.ค. 65 และทำสัญญากู้ยืมเงินให้แล้วเสร็จ ภายใน 30 ก.ย. 65
“คุณสมบัติของผู้กู้จะต้องเป็นผู้รับงานไปทำที่บ้านที่จดทะเบียนไว้กับกรมการจัดหางานมีผลการดำเนินการและมีรายได้จากการรับงานไปทำที่บ้านหรือมีหลักฐานการรับงานไปทำที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นำกลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดำเนินกิจกรรมของกลุ่มรวมกันไม่น้อยกว่า 10,000 บาท วงเงินกู้สำหรับบุคคลไม่เกิน 50,000 บาท ระยะเวลาชำระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชำระคืนภายใน 5 ปี ทั้งนี้ ผู้ที่สนใจสามารถติดต่อได้ที่ สำนักงานจัดหางานกรุงเทพมหานครพื้นที่ 1-10 หรือสำนักงานจัดหางานจังหวัดในท้องที่ที่ผู้รับงานไปทำที่บ้านได้จดทะเบียนไว้กับกรมการจัดหางาน หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว
วันพุธที่ 24 พฤศจิกายน 2564
ไทยเก็บภาษี e-Service เดือนแรกได้สูงกว่าเป้าหมาย 65%
วันอังคารที่ 23 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดำเนินการจัดเก็บภาษีมูลค่าเพิ่มสำหรับบริการอิเล็กทรอนิกส์ หรือ ภาษี e-Service จากแพลตฟอร์มผู้ให้บริการต่างประเทศที่ให้บริการในไทย เดือนแรก ต.ค.2564 เก็บได้ 686 ล้านบาท สูงกว่าเป้าหมายที่คาดการณ์ไว้ถึงร้อยละ 65 โดยบริการที่ชำระภาษีสูงสุด 3 อันดับแรก คือ บริการโฆษณาออนไลน์ 424 ล้านบาท บริการขายสินค้าออนไลน์ 209 ล้านบาท และบริการสมาชิก เพลง หนัง เกมส์ 46 ล้านบาท ปัจจุบันมีแพลตฟอร์มต่างประเทศที่จดทะเบียนแล้ว 106 ล้านราย คิดเป็นยอดค่าบริการอิเล็กทรอนิกส์รวมกว่า 9,800 ล้านบาท ทั้งนี้ การเก็บภาษี e-Service นอกจากสร้างรายได้ให้ประเทศไทยแล้วยังเป็นการสร้างความเป็นธรรมในการแข่งขันระหว่างผู้ประกอบการไทยกับผู้ประกอบการต่างประเทศด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 16 พฤษภาคม 2565
รองปลัดกระทรวงมหาดไทยเป็นประธานในพิธีวางศิลาฤกษ์ พระมหาเจดีย์ศรีรัตนสุนทรประชาสรรค์ อำเภอเดิมบางนางบวช จังหวัดสุพรรณบุรี
รองปลัดกระทรวงมหาดไทยเป็นประธานในพิธีวางศิลาฤกษ์ พระมหาเจดีย์ศรีรัตนสุนทรประชาสรรค์ อำเภอเดิมบางนางบวช จังหวัดสุพรรณบุรี
เมื่อวันที่ 15 พ.ค. 65 เวลา 15.59 น. ที่วัดเขาดิน หมู่ที่ 1 ต.เขาดิน อ.เดิมบางนางบวช จ.สุพรรณบุรี นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายอรรษิษฐ์ สัมพันธรัตน์ รองปลัดกระทรวงมหาดไทย เป็นประธานในพิธีวางศิลาฤกษ์ พระมหาเจดีย์ศรีรัตนสุนทรประชาสรรค์ โดยได้รับเมตตาจาก พระราชรัตนสุนทร ผู้ช่วยเจ้าอาวาสวัดพระเชตุพนวิมลมังคลาราม ราชวรมหาวิหาร พระครูศรีรัตนาภิวัฒน์ รองเจ้าคณะจังหวัดสุพรรณบุรี พระครูศรีสุตาคม เจ้าคณะอำเภอเดิมบางนางบวช พร้อมด้วยพระสังฆาธิการ พระเถรานุเถระ ร่วมประกอบพิธี โดยมี นายณัฐภัทร สุวรรณประทีป ผู้ว่าราชการจังหวัดสุพรรณบุรี ว่าที่ร้อยตรี อภินันท์ เผือกผ่อง ผู้ตรวจราชการกระทรวงมหาดไทย นางจิณณารัชช์ สัมพันธรัตน์ อุปนายกสมาคมแม่บ้านมหาดไทย นายพิริยะ ฉันทดิลก รองอธิบดีกรมการปกครอง นายชูชีพ พงษ์ไชย รองผู้ว่าราชการจังหวัดสุพรรณบุรี ว่าที่ร้อยตรี ธราธร แข็งขัน นายอำเภอเดิมบางนางบวช จังหวัดสุพรรณบุรี นายณัฐวุฒิ ตั่งสินชัย นายอำเภอสรรพยา จังหวัดชัยนาท พร้อมด้วยคณะพุทธศาสนิกชนจากกรุงเทพมหานคร จังหวัดสุพรรณบุรี และจังหวัดต่าง ๆ ทั่วประเทศ ร่วมในพิธีเป็นจำนวนมาก โดยตลอดการจัดพิธีและได้ปฏิบัติตามมาตรการป้องกันการแพร่ระบาดของโรค COVID-19 อย่างเคร่งครัด
โอกาสนี้ นายอรรษิษฐ์ สัมพันธรัตน์ รองปลัดกระทรวงมหาดไทย กราบพระพุทธปัจเจกโพธิ (หลวงพ่อหร่ำ วาจาสิทธิ์) ภายในวิหาร จากนั้น เป็นประธานจุดธูปเทียนบูชาพระรัตนตรัย พระสงฆ์ทรงสมณศักดิ์ 10 รูป เจริญพระพุทธมนต์ จบแล้ว นายอรรษิษฐ์ สัมพันธรัตน์ รองปลัดกระทรวงมหาดไทย พร้อมด้วยพุทธศาสนิกชน ถวายจตุปัจจัยไทยธรรมแด่พระสงฆ์ กรวดน้ำ รับพร และเป็นประธานวางศิลาฤกษ์พระมหาเจดีย์ศรีรัตนสุนทรประชาสรรค์ เป็นอันเสร็จพิธี
พระราชรัตนสุนทร เจ้าคณะเขตบึงกุ่ม ผู้ช่วยเจ้าอาวาสวัดพระเชตุพนวิมลมังคลาราม วรมหาวิหาร ประธานอำนวยการจัดสร้างพระมหาเจดีย์ศรีรัตนสุนทรประชาสรรค์ กล่าวสัมโมทนียกถาใจความตอนหนึ่งว่า พระมหาเจดีย์ศรีรัตนสุนทรประชาสรรค์ จัดสร้างบนยอดเขาวัดเขาดิน บนเนื้อที่ 144 ตารางเมตร เป็นเจดีย์เหล็กเสริมคอนกรีต มีขนาดฐานกว้าง 12 เมตร ยาว 12 เมตร มีความสูง 19 เมตร ใช้งบประมาณในการจัดสร้างประมาณ 3,000,000 บาท มีกำหนดสร้างแล้วเสร็จและเปิดให้เข้ากราบสักการะพระประธาน ประมาณต้นปี 2566 โดยได้รับความร่วมมือจากคณะศรัทธาสาธุชนสายบุญ คณะศิษย์วัดเขาดิน ร่วมด้วยช่วยกันในการบริจาคทรัพย์จัดสร้างเจดีย์ในครั้งนี้ โดยมีกำหนดจัดพิธีวางศิลาฤกษ์ในวันนี้ (15 พ.ค. 65) ตรงกับวันขึ้น 15 ค่ำ เดือน 6 ซึ่งเป็นวันวิสาขบูชา
ด้าน ว่าที่ร้อยตรี ธราธร แข็งขัน นายอำเภอเดิมบางนางบวช กล่าวว่า บริเวณยอดเขาของเขาดิน มีพระพุทธรูปยืนปางห้ามสมุทร เนื้อปูน อายุประมาณ 50 ปี ประดิษฐานอยู่ ครั้นเมื่อพระครูสิริสิกขการ เจ้าอาวาสวัดเขาดิน ได้ถวายการต้อนรับท่านเจ้าคุณพระราชรัตนสุนทร เจ้าคณะเขตบึงกุ่ม ผู้ช่วยเจ้าอาวาสวัดพระเชตุพนวิมลมังคลาราม ราชวรมหาวิหาร เมื่อครั้งมาเยี่ยมชมการพัฒนาบูรณะ มณฑปพระมหาเจดีย์นวมงคลเศรษฐี วัดเขาดินให้เป็นสถานที่ท่องเที่ยว ซึ่งได้ถวายรายงานปรึกษาโครงการบูรณปฏิสังขรณ์พระพุทธรูปยืนปางห้ามสมุทรเพื่อเป็นสิ่งสักการะแก่พุทธศาสนิกชนที่ได้มาเที่ยววัดเขาดินให้ได้กราบไหว้บูชา โดยท่านเจ้าคุณพระราชรัตนสุนทรได้มีดำริให้จัดสร้างเจดีย์ครอบพระพุทธรูปปางห้ามสมุทรและมีดำริที่จะเป็นประธานอำนวยการจัดสร้างเพื่อเป็นพุทธบูชาและเป็นการแสดงความกตัญญูกตเวทีต่อมาตุภูมิบ้านเกิดชุมชนวัดเขาดิน
วันเสาร์ที่ 4 ธันวาคม 2564
องค์การขนส่งมวลชนกรุงเทพจัดเดินรถเฉพาะกิจให้บริการฟรี 5 เส้นทาง อำนวยความสะดวกให้กับประชาชน ร่วมเฝ้าฯ รับเสด็จ
ในพิธีวางศิลาฤกษ์แท่นฐานพระบรมราชานุสาวรีย์ รัชกาลที่ 9 ภายในอุทยานเฉลิมพระเกียรติ รัชกาลที่ 9
นายกิตติกานต์ จอมดวง จารุวรพลกุล ผู้อำนวยการ องค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ตามที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดำเนินไปทรงประกอบพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ภายในอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 5 ธันวาคม 2564 เวลา 16.00 น. เขตดุสิต กรุงเทพมหานคร ขสมก. จึงจัดเดินรถโดยสารเฉพาะกิจให้บริการฟรี ระหว่างวันที่ 5 - 6 ธันวาคม 2564 ตั้งแต่เวลา 08.00 - 18.00 น. หรือจนกว่าจะส่งประชาชนออกจากพื้นที่หมด โดยมีความถี่ในการปล่อยรถโดยสาร คันละ 20 นาที เพื่ออำนวยความสะดวกให้กับประชาชนในการเดินทางไปที่อุทยานเฉลิมพระเกียรติฯ โดยมีรายละเอียดดังนี้
1. ในวันที่ 5 ธันวาคม 2564 จัดรถโดยสารธรรมดาวิ่งในเส้นทางเดินรถเฉพาะกิจ (จอดรับ - ส่งทุกป้าย) จำนวน 5 เส้นทาง เส้นทางละ 5 คัน ดังนี้ (จอดรับ - ส่งที่กรมทางหลวงและโรงเรียนราชวินิตมัธยม เพื่อตรวจ ATK)
- เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ จอดรับ - ส่ง บริเวณกรมทางหลวง
- เส้นทางที่ 2 สโมสรทหารบก - อุทยานเฉลิมพระเกียรติฯ จอดรับ - ส่งบริเวณกรมทางหลวง
- เส้นทางที่ 3 สนามศุภชลาศัย - อุทยานเฉลิมพระเกียรติฯ จอดรับ - ส่งบริเวณกรมทางหลวง
- เส้นทางที่ 4 สนามหลวง - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
- เส้นทางที่ 5 วงเวียนใหญ่ - อุทยานเฉลิมพระเกียรติฯ จอดรับ - ส่งบริเวณโรงเรียนราชวินิตมัธยม
พร้อมทั้งจัดรถโดยสารธรรมดาวิ่งรับ - ส่งประชาชนภายในอุทยานเฉลิมพระเกียรติฯจำนวน 20 คัน ให้บริการ ตั้งแต่เวลา 10.00 - 18.00 น. หรือจนกว่าประชาชนจะออกจากพื้นที่หมด เพื่ออำนวยความสะดวกให้กับประชาชน
2. ในวันที่ 6 ธันวาคม 2564 จัดรถโดยสารธรรมดาวิ่งในเส้นทางเดินรถเฉพาะกิจ (จอดรับ - ส่งทุกป้าย) จำนวน 4 เส้นทาง เส้นทางละ 5 คัน ดังนี้ (จอดรับ - ส่งที่อุทยานเฉลิมพระเกียรติฯ)
- เส้นทางที่ 1 อนุสาวรีย์ชัยสมรภูมิ (ฝั่งเกาะพญาไท) - อุทยานเฉลิมพระเกียรติฯ
- เส้นทางที่ 2 สนามศุภชลาศัย - อุทยานเฉลิมพระเกียรติฯ
- เส้นทางที่ 3 สนามหลวง - อุทยานเฉลิมพระเกียรติฯ
- เส้นทางที่ 4 วงเวียนใหญ่ - อุทยานเฉลิมพระเกียรติฯ
วันศุกร์ที่ 5 สิงหาคม 2565
Cabinet approves 14,510.3059 million Baht for payment of remunerations and compensation to medical personnel and public health workers
Cabinet approves 14,510.3059 million Baht for payment of remunerations and compensation to medical personnel and public health workers
August 2, 2022, Government Spokesperson Thanakorn Wangboonkongchana disclosed that the cabinet, in its meeting today, approved in principle 6 programs for payment of remunerations and compensation to medical personnel and public health workers. The 6 programs are:
Bureau of Health Emergency Respond’s program for solving of emerging infectious disease (COVID-19)
Office of Permanent Secretary to Ministry of Public Health’s personnel compensation program for extra duties
Department of Medical Services’ program on relief and remedial compensation for people affected by COVID-19
Department of Medical Sciences’ risk compensation program for performing COVID-19 related services
Department of Mental Health’s risk compensation program for performing COVID-19 related services
Department of Health’s support program for medical and public health administration for COVID-19 situation
The budget framework of 14,510.3059million Baht is approved for the above 6 programs. Ministry of Public Health is also ordered to adjust the budget framework according to actual expenses as of June 2022. Disbursement of the budget should also be adjusted according to the activities undertaken under the 6 programs.
วันศุกร์ที่ 20 สิงหาคม 2564
ปลัดดีอีเอส หารือแผนการปฏิบัติงาน-งบประมาณ 2564/2565 ของ สกมช.
ปลัดดีอีเอส หารือแผนการปฏิบัติงาน-งบประมาณ 2564/2565 ของ สกมช.
เมื่อวันที่20สิงหาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมอนุกรรมการด้านยุทธศาสตร์ภายใต้คณะกรรมการบริหารสำนักงานรักษาความมั่นคงปลอดภัยไซเบอร์ณห้องประชุม801กระทรวงดิจิทัลเพื่อเศรษฐกิจและสังคมโดยที่ประชุมได้ร่วมกันพิจารณากลั่นกรองแผนการปฏิบัติงานและแผนการใช้งานเงินงบประมาณ2564และ2565ของสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)โดยล่าสุดสกมช.เปิดตัวอย่างเป็นทางการเพื่อรับมือกับภัยคุกคามด้านไซเบอร์ที่ทวีความรุนแรงมากขึ้นและอาจส่งผลกระทบต่อเศรษฐกิจสังคมและความมั่นคงของประเทศ พร้อมกันนี้สกมช.จะเป็นหน่วยงานที่มีหน้าที่ปฏิบัติการประสานงานสนับสนุนและให้ความช่วยเหลือหน่วยงานที่เกี่ยวข้องในการปฏิบัติตามนโยบายและแผนว่าด้วยการรักษาความมั่นคงปลอดภัยไซเบอร์แผนปฏิบัติการเพื่อการรักษาความมั่นคงปลอดภัยไซเบอร์และมาตรการป้องกันรับมือและลดความเสี่ยงจากภัยคุกคามทางไซเบอร์หรือตามคำสั่งของคณะกรรมการเพื่อทำให้การป้องกันและการรับมือกับภัยคุกคามทางไซเบอร์เป็นไปอย่างมีประสิทธิภาพและยั่งยืน
************
วันพฤหัสบดีที่ 30 มิถุนายน 2565
นายกรัฐมนตรี ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจำปี ๒๕๖๕ เนื่องในวันต่อต้านยาเสพติดโลก
นายกรัฐมนตรี ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจำปี ๒๕๖๕ เนื่องในวันต่อต้านยาเสพติดโลก
ในวันพฤหัสบดีที่ ๓๐ มิถุนายน ๒๕๖๕ เวลา ๑๔.๐๐ น. พลเอกประยุทธ์จันทร์โอชา นายกรัฐมนตรี เป็นประธานในพิธีมอบโล่ประกาศเกียรติคุณบุคคลและองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด ประจำปี ๒๕๖๕ โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (ป.ป.ส) นายกลินท์ สารสิน ประธานกรรมการ มูลนิธิ พล.ต.อ.เภา สารสิน พร้อมด้วยบุคคล/องค์กรผู้ได้รับเงินสนับสนุนจากมูลนิธิ พล.ต.อ.เภา สารสิน จำนวน ๕ ราย ผู้ได้รับโล่ประกาศเกียรติคุณฯ ระดับยอดเยี่ยม จำนวน ๓ ราย และดีเด่น จำนวน ๗ ราย นอกจากนี้ยังมีทายาท/ครอบครัวผู้เสียสละชีวิต เข้ารับโล่ฯ จำนวน ๔ ราย เข้าร่วมฯ ณ ตึกสันติไมตรี ทำเนียบรัฐบาล
โดยการจัดพิธีมอบโล่ประกาศเกียรติคุณฯ ในปี ๒๕๖๕ นี้ยังคงเป็นการจัดพร้อมกันทั่วประเทศผ่านระบบการประชุมทางไกล (Video Conference) ไปยังสำนักงาน ป.ป.ส. ส่วนกลาง (ดินแดง) และสำนักงาน ปปส. ภาค ๑ – ๙ ซึ่งได้เรียนเชิญผู้ว่าราชการจังหวัดในพื้นที่ตั้งสำนักงาน ปปส.ภาค เป็นผู้มอบโล่ประกาศเกียรติคุณฯ และเชิญผู้บริหารจากหน่วยงานภาคีที่เกี่ยวข้อง อัยการ ทหาร ตำรวจ สาธารณสุข เข้าร่วมเป็นเกียรติฯ ในพิธีมอบโล่ประกาศเกียรติคุณดังกล่าว ซึ่งการจัดพิธีมอบโล่เกียรติคุณฯ เป็นหนึ่งในกิจกรรมวันต่อต้านยาเสพติดโลก ซึ่งสำนักงาน ป.ป.ส. ร่วมกับ มูลนิธิ พล.ต.อ.เภา สารสิน ร่วมกันจัดขึ้นมีโดยวัตถุประสงค์เพื่อยกย่องเชิดชูเกียรติ และเป็นขวัญกำลังใจแก่ผู้ปฏิบัติงานที่มีผลงานยอดเยี่ยมและดีเด่นในการป้องกันและแก้ไขปัญหายาเสพติด โดยดำเนินการมาตั้งแต่ปี พ.ศ. ๒๕๓๗ จนถึงปัจจุบัน
สำหรับปี ๒๕๖๕ คณะกรรมการฯ ได้พิจารณาคัดเลือกบุคคลและองค์กรที่มีผลงานยอดเยี่ยมและดีเด่น ในการป้องกันและแก้ไขปัญหายาเสพติดจำนวนทั้งสิ้น ๗๕ ราย แบ่งเป็น ผู้ได้รับโล่ประกาศเกียรติคุณระดับยอดเยี่ยม จำนวน ๓ ราย ผู้ได้รับโล่ประกาศเกียรติคุณระดับดีเด่น แบ่งเป็นด้านต่างๆ ๕ ด้าน ได้แก่ ด้านการพัฒนานโยบายการแก้ไขปัญหายาเสพติด ด้านการส่งเสริมการแก้ไขปัญหายาเสพติด ด้านการปราบปรามยาเสพติด ด้านการบำบัด ฟื้นฟู และพัฒนาผู้ติดยาเสพติด และด้านการป้องกันยาเสพติด จำนวน ๔๕ ราย ซึ่งในจำนวนนี้มีผู้ได้รับเงินสนับสนุนจากมูลนิธิ พล.ต.อ.เภา สารสิน จำนวน ๕ ราย และผู้ได้รับโล่เชิดชูเกียรติในการปฏิบัติงานป้องกันและแก้ไขปัญหายาเสพติด จำนวน ๒๗ ราย
โดยในตอนท้าย พลเอก ประยุทธ์ จันทร์โอชา นายกรัฐมนตรีได้กล่าวชื่นชมและแสดงความยินดีกับบุคคลและองค์กรทีได้รับโล่ประกาศเกียรติคุณฯ ในครั้งนี้ ซึ่งการได้รับโล่ฯ แสดงให้เห็นว่าทุกท่าน ทุกองค์กร มีความมุ่งมั่น ตั้งใจ และมีเจตนารมณ์อันแน่วแน่ ที่จะร่วมกันแก้ไขปัญหายาเสพติดให้หมดสิ้นไปจากสังคมไทย นับเป็นเกียรติประวัติแก่บุคคลและองค์กรซึ่งมีผลงานเป็นที่ประจักษ์และท้ายนี้ยังได้ขอบคุณทุกภาคส่วนที่เป็นเครือข่ายร่วมกันเป็นพลังสำคัญในการขจัดยาเสพติดให้หมดไปจากสังคมไทย ซึ่งจะทำให้ประเทศชาติพัฒนาและมั่นคงตลอดไป
วันพฤหัสบดีที่ 30 ธันวาคม 2564
กรมการขนส่งทางราง เปิดแผนอำนวยความสะดวกประชาชน ในการเดินทางระบบขนส่งทางราง ช่วงเทศกาลปีใหม่ 2565
ระหว่างวันที่ 29 ธันวาคม 2564 -  4 มกราคม 2565
กรมการขนส่งทางราง (ขร.) กระทรวงคมนาคม เปิดเผย ถึงแผนอำนวยความสะดวกและความปลอดภัยในการเดินทางด้วยระบบขนส่งทางรางของประชาชนในช่วงเทศกาลปีใหม่ 2565 ระหว่างวันที่ 29 ธันวาคม 2564 - 4 มกราคม 2565 โดยมีการดำเนินการแบ่งออกเป็น 3 ส่วน ดังนี้
1. ขร. ในฐานะหน่วยงานกำกับดูแลระบราง ได้จัดเจ้าหน้าที่ของ ขร. ดำเนินการประสานกับหน่วยงานผู้ให้บริการหากเกิดเหตุกรณีฉุกเฉิน รวมทั้งดำเนินการสุ่มตรวจระบบขนส่งทางรางรูปแบบต่าง ๆ เพื่อตรวจให้เป็นไปตามมาตรฐาน และมาตรการต่าง ๆ ทั้งด้านการอำนวยความสะดวก ความปลอดภยและมาตรการป้องกันการแพร่ระบาดของโรคติดเชื้อไวรัส COVID-19สายพันธุ์ใหม่ พร้อมทั้งจัดทำรายงานสรุปข้อมูลการให้บริการระบบราง ทั้งจำนวนเที่ยววิ่ง ปริมาณผู้โดยสารระบบราง และข้อมูลอุบัติเหตุ เหตุรถไฟฟ้าขัดข้อง ประจำวันเสนอกระทรวงคมนาคม
2. การประสานหน่วยงานผู้ให้บริการรถไฟและรถไฟฟ้า เพิ่มเจ้าหน้าที่ในการให้บริการและเฝ้าระวังจุดเสี่ยงต่าง ๆ การจัดให้มีสุนัข K-9 เพื่อเพิ่มการป้องกันเหตุต่าง ๆ รวมทั้ง รฟท. เพิ่มตู้โดยสารไปกับขบวนรถไฟทางไกล และเพิ่มขบวนรถพิเศษช่วยการโดยสาร เพื่ออำนวยความสะดวกประชาชนในการเดินทางกลับภูมิลำเนา เพื่อไม่ให้เกิดความแออัดในการเดินทาง ส่วนระบบรถไฟฟ้าเพิ่มความถี่การให้บริการในชั่วโมงเร่งด่วน และขยายเวลาในการให้บริการของคืนวันที่ 31 ธันวาคม 2564 ไปสิ้นสุดเวลา 02.00 น. ของวันที่ 1 มกราคม 2565 เพื่อรองรับประชาชนที่เดินทางไปร่วมกิจกรรมการเฉลิมฉลองเทศกาลปีใหม่ 2565 และเดินทางกลับที่พักได้อย่างสะดวก ทั้งนี้ ขร. ได้ประสานให้หน่วยงานผู้ให้บริการรถไฟฟ้าดำเนินการมาตรการ Group Release หากมีการใช้บริการระบบขนส่งทางรางจำนวนมาก เพื่อลดความเสี่ยงต่อการติดเชื้อไวรัส COVID-19
3. การขอความร่วมมือประชาชนผู้ใช้บริการให้ความร่วมมือกับหน่วยงานผู้ให้บริการ ตรวจวัดอุณหภูมิทุกครั้งก่อนเข้าใช้บริการระบบขนส่งทางราง สวมใส่หน้ากากตลอดการเดินทาง หมั่นล้างมือด้วยเจลแอลกอฮอล์ เพื่อลดความเสี่ยงในการติดเชื้อไวรัส COVID-19 และสแกนด้วยแอพพลิเคชั่น “ไทยชนะ” ทุกครั้งที่เข้าใช้บริการระบบขนส่งทางราง
ขร. หวังเป็นอย่างยิ่งว่าประชาชนทุกคนจะมีความสุขในการเดินทางด้วยระบบขนส่งทางรางในการเดินทางกลับภูมิลำเนาอย่างสะดวก ปลอดภัย ห่างไกล COVID-19 และขอให้ทุกท่านมีความสุขกับช่วงเทศกาลปีใหม่ 2565 นี้
วันอาทิตย์ที่ 22 สิงหาคม 2564
เดินหน้าตั้งศูนย์พักคอย 60 แห่ง ครอบคลุมทั่ว กทม.
วันพุธที่ 11 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดตั้งศูนย์พักคอยในพื้นที่ กทม. จำนวน 60 แห่ง กระจายอย่างน้อยเขตละ 1 แห่ง แบ่งเป็นพื้นที่กรุงเทพใต้ 11 ศูนย์ กรุงเทพกลาง 11 ศูนย์ กรุงเทพตะวันออก 9 ศูนย์ กรุงเทพเหนือ 9 ศูนย์ กรุงธนเหนือ 9 ศูนย์ และกรุงธนใต้ 11 ศูนย์ เพื่อรองรับผู้ติดเชื้อโควิด-19 เข้าข่าย ที่ทราบผลจากการตรวจเชิงรุกของระบบเฝ้าระวังและทีม CCRT ด้วยชุดตรวจเร็ว Antigen Test Kit และมีอาการอยู่ในระดับสีเขียว คือ ไม่มีอาการ หรือมีอาการน้อย และไม่สะดวกแยกกักตัวที่บ้าน โดยเมื่อเข้าสู่ศูนย์พักคอยจะได้รับการตรวจซ้ำด้วยวิธี RT-PCR อีกครั้ง โดยศูนย์พักคอยแต่ละแห่งจะมีเจ้าหน้าที่คอยดูแลอาการอย่างใกล้ชิดเช่นเดียวกับการแยกกักตัวที่บ้าน หากผู้ป่วยมีอาการรุนแรงขึ้นจะรีบนำส่งโรงพยาบาลโดยทันที
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 17 กุมภาพันธ์ 2565
กรมบัญชีกลางอำนวยความสะดวก สามารถใช้ข้อมูลนิติบุคคลในระบบ e-GP แทนการยื่นสำเนาเอกสารและตรวจสอบคุณสมบัติของผู้ยื่นข้อเสนอ
กรมบัญชีกลางดำเนินการพัฒนาระบบ e-GP สามารถเชื่อมโยงข้อมูลกับกรมพัฒนาธุรกิจการค้า โดยสามารถใช้ข้อมูลนิติบุคคลจากระบบ e-GP ได้ อำนวยความสะดวกและลดภาระแก่ ปชช. ตามนโยบายรัฐบาลที่ต้องการให้หน่วยงานของรัฐทุกแห่งไม่เรียกสำเนาเอกสารที่ทางราชการออกจาก ปชช.
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ดำเนินการพัฒนาระบบจัดซื้อจัดจ้างภาครัฐด้วยอิเล็กทรอนิกส์ (e-GP) ให้สามารถเชื่อมโยงข้อมูลกับกรมพัฒนาธุรกิจการค้า โดยสามารถใช้ข้อมูลนิติบุคคล จากระบบ e-GP ได้ เพื่ออำนวยความสะดวกและลดภาระแก่ประชาชน ตามนโยบายรัฐบาลที่ต้องการให้หน่วยงานของรัฐทุกแห่งไม่เรียกสำเนาเอกสารที่ทางราชการออกให้จากประชาชน ดังนั้น เพื่อให้การปฏิบัติตามแนวทางดังกล่าว เป็นไปด้วยความถูกต้องตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 14 และข้อ 15 เรื่องการตรวจสอบผู้มีผลประโยชน์ร่วมกัน และการกำหนดให้ยื่นเอกสารแสดงคุณสมบัติของผู้ยื่นข้อเสนอเพื่อตรวจสอบผู้มีผลประโยชน์ร่วมกัน
“คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) จึงได้กำหนดแนวทางปฏิบัติ โดยกำหนดให้ผู้ยื่นข้อเสนอสามารถใช้หลักฐานจากการเชื่อมโยงข้อมูลจากระบบ e-GP ได้แก่ ข้อมูลนิติบุคคลตามหนังสือรับรองการจดทะเบียนนิติบุคคล ข้อมูลรายละเอียดวัตถุที่ประสงค์ ข้อมูลหนังสือบริคณห์สนธิ และข้อมูลบัญชีรายชื่อผู้ถือหุ้นตามสำเนาบัญชีรายชื่อผู้ถือหุ้นของกรมพัฒนาธุรกิจการค้า โดยไม่ต้องรับรองสำเนาถูกต้องในขั้นตอนการยื่นข้อเสนอ และหน่วยงานของรัฐสามารถใช้ข้อมูลข้างต้นจากระบบ e-GP ในการตรวจสอบคุณสมบัติของผู้ยื่นข้อเสนอแต่ละรายว่าเป็นผู้มีผลประโยชน์ร่วมกันหรือไม่อีกด้วย ซึ่งแนวทางปฏิบัติดังกล่าว มีผลใช้บังคับตั้งแต่วันที่ 14 กุมภาพันธ์ 2565 เป็นต้นไป ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 114 ลงวันที่ 11 กุมภาพันธ์ 2565 ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 กด 3 ในวัน เวลาราชการ” อธิบดีกรมบัญชีกลาง กล่าว
วันอาทิตย์ที่ 29 สิงหาคม 2564
นายกฯ ชื่นชม เหรียญทองและเงิน จากทีมวีลแชร์เรซซิ่งไทยใน “Tokyo 2020 Paralympics”
นายกฯ ชื่นชม เหรียญทองและเงิน จากทีมวีลแชร์เรซซิ่งไทยใน “Tokyo 2020 Paralympics”
วันนี้ (29 สิงหาคม 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภูมิใจในความสำเร็จของ พงศกร แปยอ และ อธิวัฒน์ แพงเหนือ ที่สามารถคว้าเหรียญทอง และเงินให้กับประเทศไทย
นายกรัฐมนตรี ชื่นชม พงศกร แปยอ นักกีฬาวีลแชร์เรซซิ่ง 400 เมตร T53 ได้เหรียญทองและทำลายสถิติโลก ในกีฬาพาราลิมปิก เป็นผู้ทำให้เสียงเพลงชาติไทยดังในสนามพาราลิมปิก และอธิวัฒน์ แพงเหนือ เจ้าของเหรียญเงิน วีลแชร์เรซซิ่ง 400 เมตร T 54 รวมทั้ง ภูมิใจกับผลงานของนักกีฬาไทย ทั้งทีมที่สามารถคว้ามาได้ถึง 5 เหรียญแล้ว ขอบคุณการทำหน้าที่อย่างเต็มความสามารถของคณะนักกีฬาและทีมงานเบื้องหลังทุกคนทุกชนิดกีฬา และได้ส่งกำลังใจแก่นักกีฬาทุกคนที่ได้ร่วมแข่งขัน แม้อาจจะไม่ได้รับชัยชนะ ได้แก่ พิเชษฐ์ กรุงเกตุ สายชล คนเจน และภูธเรศ คงรักษ์ นักกีฬาวีลแชร์เรซซิ่ง ซึ่งทุกคนเป็นส่วนสำคัญในการสร้างชื่อเสียงให้ประเทศไทย
โฆษกรัฐบาลกล่าวว่า ขอบคุณในความพยายาม ความทุ่มเทเพื่อสร้างผลงาน ไปยังคณะนักกีฬาและทีมงานทุกคนทุกชนิดกีฬา
วันเสาร์ที่ 11 ธันวาคม 2564
รมว.ดีอีเอส สถาบันคิดดิจิทัลฝรั่งเศสสนใจไทย ร่วมโปรเจค พัฒนาดิจิทัล พร้อมขับเคลื่อนพัฒนา 5G ในไทย
รมว.ดีอีเอส สถาบันคิดดิจิทัลฝรั่งเศสสนใจไทย ร่วมโปรเจค พัฒนาดิจิทัล พร้อมขับเคลื่อนพัฒนา 5G ในไทย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)พร้อมกับนายศรัณย์เจริญสุวรรณเอกอัครราชทูตณกรุงปารีสประเทศฝรั่งเศสเป็นผู้เเทนรัฐบาลไทยตรวจเยี่ยมชมสถาบันคิดดิจิทัลแห่งแรกของฝรั่งเศสเเละHuiwei openlapโดยรัฐมนตรีกระทรวงดิจิทัลฯเปิดเผยว่าสถาบันคิดดิจิทัลฝรั่งเศสจัดว่าเป็นHUBดิจิทัลให้ความสำคัญกับการพัฒนาเพื่อเพิ่มขีดความสามารถด้านดิจิทัลให้กับประชาชนและภาคธุรกิจเพื่อนำไปต่อยอดทางการค้าและเศรษฐกิจโดยเน้นการพัฒนาทางด้านดิจิทัลควบคู่ไปกับการพัฒนาสิ่งแวดล้อม ทั้งนี้สถาบันดังกล่าวให้ความสนใจที่จะชวนประเทศไทยเป็นพันธมิตรเพื่อพัฒนาโปรเจคด้านดิจิทัลด้วย
สำหรับสถาบันเเห่งนี้ก่อตั้งขึ้นมา12ปีเเล้วซึ่งเป็นสถาบันคิดดิจิทัลแห่งแรกของฝรั่งเศส ที่ประชาชนเเละชุมชนสามารถมีส่วนรวมเเละรับรู้ข้อมูลข่าวสารที่เกี่ยวข้องกับดิจิทัลเพื่อการพัฒนาที่ยั่งยืนได้นอกจากนี้ยังมีHUB Labเฮาส์ให้รวมตัวกันในด้านดิจิทัลนวัตกรรมตลอดจนนโยบายเชิงลึกด้านเศรษฐกิจดิจิทัลด้วยองค์ความรู้ของนักวิเคราะห์วิทยากรและผู้เชี่ยวชาญด้วยพร้อมกันนี้ยังมีศูนย์Huwei openlapไว้สำหรับให้เยาวชนหรือนักศึกษาคิดค้นเเละพัฒนาวิจัยเทคโนโลยีเพื่อพัฒนาต่อยอดนวัตกรรมเทคโลยี5G ซึ่งศูนย์ดังกล่าวก็มีที่ประเทศไทยด้วยเเละในอนาคตกำลังจะกลายเป็นศูนย์ที่เราสามารถสร้างงานวิจัยทางดิจิทัลเพื่อนำไปพัฒนาโปรเจคต่อยอดทางเศรษฐกิจดิจิทัลต่อไป
*************
วันอังคารที่ 3 สิงหาคม 2564
นายกฯซื้อลำไย มังคุด เงาะรวม 1 ตัน อุดหนุนโครงการ
นายกรัฐมนตรี ซื้อลำไย มังคุด เงาะรวม 1 ตัน อุดหนุนโครงการ"เกษตรกรแฮปปี้” สั่งผลไม้ออนไลน์ไปรษณีย์ส่งฟรี มอบเจ้าหน้าที่ปฏิบัติงานด่านหน้า เชิญชวนครม. และประชาชนช่วยเหลือชาวสวนผลไม้
วันนี้ (3 ส.ค.64) นางสาวรัชดา ธนาดิเรก รองโฆษกประจำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมขอบคุณกระทรวงพาณิชย์ กระทรวงเกษตรและสหกรณ์ และไปรษณีย์ไทย ที่จัดโครงการ "เกษตรกรHappy " เพื่อส่งเสริมการขายผลไม้ไทย โดยเช้านี้ นายกรัฐมนตรีได้สั่งซื้อมังคุด เงาะ ลำไยกับสหกรณ์การเกษตรเพื่อการตลาดลูกค้า ธกส. ผ่านเพจไปรษณีย์ไทย จำนวน 1 ตัน เพื่อช่วยเหลือเกษตรกร และให้จัดส่งหน่วยงานที่เกี่ยวข้องนำไปมอบต่อเจ้าหน้าที่และจิตอาสาด่านหน้า พร้อมเชิญชวนคณะรัฐมนตรีร่วมอุดหนุน ช่วยเกษตรกรชวนสวนผลไม้ด้วย
นางสาวรัชดา ฯ ยังเปิดเผยว่า ในที่ประชุม ครม. นายกรัฐมนตรีชื่นชมการจัดทำการส่งเสริมการขายผลไม้ไทย โครงการ" เกษตรกรHappy " ซึ่งเป็นอีกมาตรการหนึ่งในการช่วยเหลือเกษตรกรทั้งภาคเหนือและภาคใต้ ที่ประสบปัญหาผลผลิตล้นตลาด ราคาตกต่ำในขณะนี้ สาเหตุสำคัญมาจากสถานการณ์โควิด-19ที่ทำให้การกระจายผลไม้ทำได้ยากขึ้น ขาดแรงงาน รวมทั้งการส่งออกไปตลาดต่างประเทศ เช่น จีน ก็ติดขัดจากการตรวจเข้มและปัญหาการข้ามแดน ดังนั้น กระทรวงพาณิชน์ กระทรวงเกษตรและสหกรณ์ และไปรษณีย์ไทย ได้จัดโครงการส่งเสริมการขายสินค้าเกษตรออนไลน์บนแพลตฟอร์มของไปรษณีย์ไทย ทาง facebook : Thailandpostmart และเว็บไซต์ของไปรษณีย์ไทย www.Thailandpostmart.com ได้แก่ มังคุด จ.นครศรีธรรมราช เงาะ จ.สุราษฎร์ธานี และลำไย จ.พะเยา ด้วยการการตลาดแบบใหม่ใช้ช่องทาง Line My Shop และ QR Code ให้ผู้ซื้อ/ลูกค้า ทราบข้อมูลเกี่ยวกับผลไม้และราคาที่นำมาขายและสามารถสแกนซื้อที่ QR Code ของโครงการได้เลย โดยกระทรวงพาณิชย์ จะสนับสนุนค่าขนส่งและค่ากล่องให้กับประชาชนที่สั่งซื้อผลไม้ออนไลน์ผ่าน Thailandpostmart ของไปรษณีย์ซึ่งไปรษณีย์ไทยจัดส่งให้ฟรีทั่วไทยด้วย
"โครงการเกษตรกรHappy" ยังเป็นการเดินหน้าตามนโยบายของนายกรัฐมนตรีพลเอกประยุทธ์ จันทร์โอชา เพื่อส่งเสริมให้เกษตรกรไทยเรียนรู้และใช้ประโยชน์จากการค้าออนไลน์สอดคล้องกับการเปลี่ยนแปลงของเทคโนโลยีและพฤติกรรมผู้บริโภค รวมทั้งเพิ่มความปลอดภัยทั้งผู้จำหน่ายและผู้บริโภคในช่วงสถานการณ์โควิด-19 แพร่ระบาดด้วย
-------------
วันศุกร์ที่ 3 กันยายน 2564
กรมการขนส่งทางบก มุ่งมั่นสร้างความสามารถทางการแข่งขันให้ผู้ประกอบการขนส่งสินค้าทางถนน เชิญชวนเข้าร่วมงานสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ตระหนักถึงความสำคัญในการเพิ่มขีดความสามารถในการแข่งขันให้กับผู้ประกอบการขนส่งสินค้าด้วยรถบรรทุกให้มีคุณภาพได้มาตรฐาน โดยส่งเสริมให้ผู้ประกอบการขนส่งเข้าสู่ระบบมาตรฐานคุณภาพบริการขนส่งด้วยรถบรรทุก (Q Mark) และมุ่งสร้างการรับรู้มาตรฐาน Q Mark อย่างต่อเนื่อง โดยสื่อสารไปยังผู้มีส่วนเกี่ยวข้องทุกภาคส่วนรวมไปถึงการสร้างพันธมิตรทั้งหน่วยงานภาครัฐและเอกชนร่วมสนับสนุน ส่งเสริม และสร้างแรงจูงใจให้ผู้ประกอบการขนส่งเข้าสู่ระบบมาตรฐาน Q Mark มากยิ่งขึ้น ล่าสุดได้ดำเนินโครงการศึกษาและพัฒนากลยุทธ์สำหรับการยกระดับภาพลักษณ์ระบบมาตรฐาน Q Mark ภายใต้โครงการศึกษาและพัฒนากลยุทธ์สำหรับการยกระดับภาพลักษณ์ระบบมาตรฐาน Q Mark เพื่อสนับสนุนความปลอดภัยในการขนส่งสินค้าทางถนน ซึ่งเป็นการดำเนินงานร่วมกันระหว่าง ขบ. และวิทยาลัยการจัดการ มหาวิทยาลัยมหิดล กำหนดให้มีงานสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ในวันพุธที่ 8 กันยายน 2564 เวลา 08.30 - 12.00 น. ผ่านการถ่ายทอดสดสื่ออิเล็กทรอนิกส์ Streaming พร้อมกันนี้ได้กำหนดให้มีการแถลงการณ์ความร่วมมือ เพื่อพัฒนาและส่งเสริมผู้ประกอบการขนส่งทางถนน ผ่านระบบมาตรฐาน Q Mark กับสำนักงานส่งเสริมวิสาหกิจขนาดกลางและขนาดย่อม (สสว.) และบริษัท พีทีจี เอ็นเนอยี จำกัด (มหาชน) และนำเสนอสรุปผลการศึกษาโครงการศึกษาและพัฒนากลยุทธ์สำหรับการยกระดับภาพลักษณ์ระบบมาตรฐาน Q Mark เพื่อสนับสนุนความปลอดภัยในการขนส่งสินค้าทางถนน เพื่อใช้เป็นแนวทางการจัดการเชิงกลยุทธ์ เพื่อสนับสนุนและส่งเสริมให้ผู้ประกอบการขนส่งเข้าสู่ระบบมาตรฐาน Q Mark ต่อไป
นอกจากนี้ ภายในงานดังกล่าวยังมีการจัดเสวนาในหัวข้อ “การสร้างแบรนด์และการยกระดับภาพลักษณ์แบรนด์สำหรับการขนส่งทางถนนในยุค COVID-19” เพื่อเป็นการช่วยให้ผู้ประกอบการขนส่งด้วยรถบรรทุกให้พร้อมปรับตัวให้เข้ากับสถานการณ์ และช่วยสร้างโอกาสในการเปลี่ยนแปลงได้ด้วยคุณภาพมาตรฐานอย่างยั่งยืน จึงขอเชิญชวนผู้สนใจร่วมงานสัมมนาดังกล่าว ในวันพุธที่ 8 กันยายน 2564 เวลา 08.30 - 12.00 น. ผ่านการถ่ายทอดสดสื่ออิเล็กทรอนิกส์ Streaming หรือ Facebook Live : dlt.TDSC โดยสามารถลงทะเบียนร่วมงานออนไลน์ได้ที่เว็บไซต์ https://bit.ly/3mLaJAq
วันจันทร์ที่ 20 มิถุนายน 2565
อย่าหลงเชื่อ! “บัตรสวัสดิการแห่งรัฐกดเงินสดได้ 1,000” เตือน ปชช. ระมัดระวังการโอนเงินผ่านลิงก์หรือคิวอาร์โคด
.....
นายธนกร วังบุญคงชนะ โฆษกรัฐบาล ยืนยัน ข้อความส่งต่อว่า “บัตรสวัสดิการแห่งรัฐ กดเงินสดได้ 1,000 บาท เงินเข้า 18 มิ.ย. 65” นั้นไม่เป็นความจริง โดยกรมบัญชีกลางได้ตรวจสอบย้อนหลังแล้วพบว่าไม่มีการโอนเงินเข้าบัตรในวันดังกล่าว มีเพียงเงินคืนค่าไฟฟ้าไม่เกิน 315 บาทเท่านั้น ที่โอนทุกวันที่ 18 ของเดือน
.
ขอให้ประชาชนรับข่าวสารจากช่องทางหลักของกรมบัญชีกลาง ซึ่งเป็นหน่วยงานรับผิดชอบโดยตรง อย่าหลงเชื่อ - ส่งต่อข้อมูลเท็จ รวมถึงระมัดระวังในการโอนเงินชำระค่าสินค้าและบริการต่าง ๆ ผ่าน ลิงก์และคิวอาร์โคด ซึ่งอาจนำไปสู่เว็บไซต์หลอกลวงข้อมูลส่วนตัว ควรตรวจสอบความถูกต้องกับผู้ขายให้แน่ใจก่อนโอนเงิน
.
อ่านเพิ่มเติม คลิก >>https://www.thaigov.go.th/news/contents/details/55882
#ไทยคู่ฟ้า#ร่วมต้านโควิด19
-------------------
วันศุกร์ที่ 10 มิถุนายน 2565
กรมการขนส่งทางบก เชิญชวนผู้ขับรถจักรยานยนต์สาธารณะที่ขึ้นทะเบียนแล้ว เข้าร่วมโครงการ “วินเซฟ” ของรัฐบาล
กรมการขนส่งทางบก เชิญชวนผู้ขับรถจักรยานยนต์สาธารณะที่ขึ้นทะเบียนแล้ว เข้าร่วมโครงการ “วินเซฟ” ของรัฐบาล รับสิทธิช่วยเหลือค่าน้ำมันกลุ่มเบนซิน ไม่เกิน 50 บาท/คน/วัน และไม่เกิน 250 บาท/คน/เดือน ตั้งแต่เดือนพฤษภาคม - กรกฎาคม 2565
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่คณะรัฐมนตรีได้มีมติเห็นชอบโครงการบรรเทาผลกระทบราคาน้ำมันกลุ่มเบนซิน สำหรับกลุ่มผู้ขับรถจักรยานยนต์สาธารณะ หรือโครงการ “วินเซฟ” เพื่อบรรเทาผลกระทบราคาน้ำมันกลุ่มเบนซิน โดยการให้ส่วนลดค่าน้ำมันแก่ผู้ขับรถจักรยานยนต์สาธารณะที่มีใบอนุญาตขับรถจักรยานยนต์สาธารณะที่จดทะเบียนเป็นผู้ขับรถจักรยานยนต์สาธารณะกับกรมการขนส่งทางบก (ขบ.) พร้อมทั้งยกเว้นภาษีเงินได้บุคคลธรรมดา สำหรับผู้ขับรถจักรยานยนต์สาธารณะที่ได้รับเงินจากโครงการ “วินเซฟ” จำนวนผู้มีสิทธิทั้งสิ้น 106,655 คน โดยเงื่อนไขสำหรับผู้ที่ได้รับสิทธิวินเซฟ จะต้องเป็นผู้ขับรถจักรยานยนต์สาธารณะที่ขึ้นทะเบียนกับ ขบ. ภายในวันที่ 22 มีนาคม 2565 มีใบอนุญาตขับรถจักรยานยนต์สาธารณะที่ยังไม่สิ้นอายุ และจดทะเบียนเป็นรถจักรยานยนต์สาธารณะถูกต้องตามกฎหมาย ไม่เป็นผู้ถูกระงับสิทธิหรือฝ่าฝืนเงื่อนไขโครงการอื่น ๆ ของรัฐ โดยจะได้รับส่วนลดค่าน้ำมันกลุ่มเบนซินเงินช่วยเหลือในรูปแบบรัฐร่วมจ่ายร้อยละ 50 ไม่เกิน 50 บาท/คน/วัน และไม่เกิน 250 บาท/คน/เดือน เช่น เติมน้ำมันกลุ่มเบนซิน 50 บาท รัฐจ่าย 25 บาท ผู้ใช้สิทธิจ่าย 25 บาท ขบ. จึงขอเชิญชวนผู้ขับรถจักรยานยนต์สาธารณะที่ขึ้นทะเบียนกับ ขบ. ร่วมโครงการ “วินเซฟ” โดยสามารถรับสิทธิและใช้สิทธิผ่านแอปพลิเคชัน “เป๋าตัง” ได้ตั้งแต่บัดนี้เป็นต้นไป
อธิบดีกรมการขนส่งทางบก กล่าวเพิ่มเติมว่า สำหรับการรับสิทธิวินเซฟ ผู้ขับรถจักรยานยนต์สาธารณะต้องมีใบอนุญาตขับรถจักรยานยนต์สาธารณะที่ยังไม่สิ้นอายุ จึงขอให้ผู้ขับรถจักรยานยนต์สาธารณะตรวจสอบอายุใบอนุญาตขับรถจักรยานยนต์สาธารณะของท่าน ก่อนดำเนินการยืนยันสิทธิตามขั้นตอน ดังนี้
1) ติดตั้งแอปพลิเคชัน “เป๋าตัง” และผูก G-Wallet
2) เปิดแอปพลิเคชัน “เป๋าตัง” และกดเข้า G-Wallet
3) กดแบนเนอร์ “สิทธิวินเซฟ”
4) กดยอมรับข้อตกลงและเงื่อนไขเพื่อยืนยันการใช้สิทธิ
เมื่อได้รับสิทธิแล้ว สามารถใช้สิทธิวินเซฟผ่านแอปพลิเคชัน “เป๋าตัง” โดยต้องเติมเงินเข้า G-Wallet ก่อนกดใช้สิทธิ และสแกน QR Code ชำระค่าน้ำมันกลุ่มเบนซินผ่านระบบ G-Wallet ให้แก่สถานีบริการน้ำมันที่เข้าร่วมโครงการ ได้ตั้งแต่ตั้งแต่บัดนี้เป็นต้นไป ตั้งแต่เวลา 06.00 - 23.00 น. ทั้งนี้ การชำระค่าน้ำมันจะต้องทำชำระโดยการสแกน QR Code แบบพบหน้า (face-to-face) เท่านั้น และไม่มีซื้อขายผ่านช่องทางออนไลน์หรือผ่านคนกลาง และส่วนลดค่าน้ำมันดังกล่าวไม่สามารถสะสมสิทธิไปใช้ในเดือนถัดไปได้สอบถามรายละเอียดคุณสมบัติผู้ได้รับสิทธิและการให้ความช่วยเหลือเพิ่มเติมได้ที่ โทร. 06 3269 2876, 0 2794 4307 - 9 และสอบถามการใช้งานแอปพลิเคชัน “เป๋าตัง” ได้ที่ศูนย์ช่วยเหลือผู้ขับขี่รถจักรยานยนต์รับจ้าง โทร. 0 2111 1122 ตลอด 24 ชั่วโมง
วันพฤหัสบดีที่ 2 กันยายน 2564
PM’s clarification on budget expenditure during censure debate
PM’s clarification on budget expenditure during censure debate
August 31, 2021, at 1348hrs, at the censure debate against individual ministers held during the 1st annual ordinary session (3rd Year) of the House of Representatives, Prime Minister and Defense Minister Gen. Prayut Chan-o-cha has made clarification regarding budgeting and budget expenditure. Government Spokesperson Thanakorn Wangboonkongchana disclosed gist as follows:
According to the Prime Minister, the budget has been prepared as the deficit budget. The central budget appropriation may be increased, but still within the budget framework. The increased central budget has been used to mobilize economic growth, boost domestic spending and investment, as well as foreign investment, and to assist the vulnerability groups. All disbursements are made in accordance with the regulations of the Budget Bureau, and are accountable. Ministry of Defense budget accounts for 7.2% of the total budget. Thailand’s military budget per GDP is relatively low compared to that of many ASEAN countries. Arms procurement is aimed to replace old ones that can no longer be repaired, to maintain safety of military officers who have been deployed along the border areas, and support their missions as assigned, such as taking care of COVID-19 patients and migrant workers along the border areas, providing relief to disaster-affected victims, etc.
The Prime Minister emphasized that Thailand’s financial status is still stable, as the country’s financial system stability, rated by the World Bank and IMF, remains at BBB+. The Government’s debts are all good and performing debts, and are used for infrastructure development and basic utility investment to generate future revenues for the people. All expenses and loans are undertaken only when necessary. Budget allocated for the implementation of COVID-19 related measures has benefited over 30-40 million people, especially the low-income earners and SMEs. As for the allegation related to cronyism and kickbacks, the Prime Minister called for further information and proof, related to which the Government would be opened for scrutiny and fact checking.
The Prime Minister also clarified about his earlier working from home for 14 days that it was under the order of his doctor after a close aide was found to be infected with the COVID-19 virus. Nevertheless, working from home did not mar him from performing duties. With regard to the recent protests, he affirmed that the Government has never made any order for law enforcement officials to use real weapons against the people.
วันศุกร์ที่ 26 พฤศจิกายน 2564
รมต.นร. อนุชา กำชับ สคบ. รับฟังเสียงทุกภาคส่วนก่อนทำร่างประกาศธุรกิจให้เช่าซื้อรถ หลังภาคเอกชนเข้าหารือ พร้อมขอผู้ประกอบการร่วมช่วยเหลือประชาชนผ่อนคลายภาระหนี้ช่วงสถานการณ์โควิด
รมต.นร. อนุชา กำชับ สคบ. รับฟังเสียงทุกภาคส่วนก่อนทำร่างประกาศธุรกิจให้เช่าซื้อรถ หลังภาคเอกชนเข้าหารือ พร้อมขอผู้ประกอบการร่วมช่วยเหลือประชาชนผ่อนคลายภาระหนี้ช่วงสถานการณ์โควิด
วันนี้(26พ.ย.64)เวลา13.30น.นายอนุชานาคาศัยรัฐมนตรีประจำสำนักนายกรัฐมนตรีเป็นประธานการประชุมจากกรณีที่สมาคมธุรกิจเช่าซื้อรถจักรยานยนต์ไทยมีหนังสือถึงรัฐมนตรีประจำสำนักนายกรัฐมนตรีเพื่อขอเข้าหารือแนวทางการแก้ไขปรับปรุงเพิ่มเติมประกาศคณะกรรมการว่าด้วยสัญญาเรื่องให้ธุรกิจให้เช่าซื้อรถยนต์และจักรยานยนต์เป็นธุรกิจที่ควบคุมสัญญาพ.ศ.2561โดยมีนายสิริพงศ์อังคสกุลเกียรติสมาชิกสภาผู้แทนราษฎรจังหวัดศรีสะเกษนายอนุรุทธิ์นาคาศัยที่ปรึกษารัฐมนตรีประจำสำนักนายกรัฐมนตรี นายศุภกิตต์มะลิผู้อำนวยการกองคุ้มครองผู้บริโภคด้านสัญญาผู้แทนสำนักงานคณะกรรมการคุ้มครองผู้บริโภค(สคบ.)ผู้แทนสมาคมธุรกิจเช่าซื้อรถจักรยานยนต์ไทยผู้แทนสมาคมผู้ประกอบการรถจักรยานยนต์ไทยผู้แทนสมาคมธุรกิจเช่าซื้อไทยผู้แทนสมาคมธนาคารไทยและผู้แทนสมาคมอุตสาหกรรมแห่งประเทศไทยเข้าร่วม
สำหรับการประชุมหารือในครั้งนี้เกิดจากข้อกังวลของทางสมาคมฯต่อ(ร่าง)ประกาศของคณะกรรมการว่าด้วยสัญญาเรื่องให้ธุรกิจให้เช่าซื้อรถยนต์รถจักรยานยนต์รถแทรกเตอร์และเครื่องจักรกลการเกษตรเป็นธุรกิจที่ควบคุมสัญญาพ.ศ. ...ซึ่งออกโดยคณะกรรมการว่าด้วยสัญญาสคบ.และได้จัดทำประชาพิจารณ์(ร่าง)ประกาศดังกล่าวระหว่างวันที่8ตุลาคม– 7พฤศจิกายนพ.ศ.2564เป็นที่เรียบร้อยแล้วโดยภาคเอกชนมีข้อกังวลเรื่องการกำหนดเพดานอัตราดอกเบี้ยเช่าซื้อที่อัตรา15%มาตรการคืนรถจบหนี้มาตรการให้ส่วนลดไม่น้อยกว่า50%ของมูลค่าหนี้ส่วนที่ขาด(ติ่งหนี้)และมาตรการให้ส่วนลดไม่น้อยกว่า80%ของดอกเบี้ยที่ยังไม่ถึงกำหนดในกรณีปิดบัญชีซึ่งมาตรการดังกล่าวอาจส่งผลกระทบรุนแรงต่อผู้ประกอบการ
รัฐมนตรีประจำสำนักนายกรัฐมนตรีกล่าวว่าพลเอกประยุทธ์จันทร์โอชามีความห่วงใยทุกภาคส่วนรวมถึงภาคธุรกิจการค้าที่เป็นส่วนสำคัญในการขับเคลื่อนเศรษฐกิจของประเทศทั้งนี้(ร่าง)ประกาศดังกล่าวที่ภาคเอกชนมีข้อกังวลยังคงอยู่ในส่วนของการรับฟังความคิดเห็นจากภาคประชาชนหน่วยงานภาครัฐและภาคเอกชนยังไม่มีการประกาศใช้ซึ่งข้อเสนอแนะและแนวทางที่ได้หารือในวันนี้จะเป็นส่วนหนึ่งในการพิจารณาจัดทำ(ร่าง)ประกาศเพื่อให้เกิดความสมดุลทุกฝ่ายพร้อมกันนี้ได้กำชับทางสคบ.ให้นำข้อเสนอแนะทุกภาคส่วนมาพิจารณาอย่างถี่ถ้วนเพื่อความเป็นธรรม
พร้อมนี้รัฐมนตรีประจำสำนักนายกรัฐมนตรีได้ขอความร่วมมือให้ทางสมาคมฯคำนึงถึงภาคการเกษตรที่ซึ่งเป็นกำลังซื้อหลักของประเทศหากภาคเกษตรไม่มีเงินทุนการค้าขายในภาพรวมก็จะฝืดเคืองและขอให้ภาคเอกชนคำนึงถึงความยากลำบากของประชาชนระดับรากหญ้าขอให้เห็นใจซึ่งกันและกันในเชิงสังคมมากกว่าธุรกิจเพื่อช่วยผ่อนคลายภาระหนี้ภาคครัวเรือนที่น่ากังวลในสถานการณ์เช่นนี้ยืนยันทุกเรื่องที่มีผลกระทบต่อภาคธุรกิจต่อประชาชนรัฐบาลจะพิจารณาอย่างรอบคอบก่อนตัดสินใจดำเนินการ
----------------------
วันเสาร์ที่ 30 กรกฎาคม 2565
รัฐบาลเชิญชวนเอสเอ็มอีธุรกิจโรงแรมและ Supply Chain ที่มีความจำเป็นด้านเงินทุนใช้สินเชื่อดอกเบี้ยต่ำ ธนาคารออมสินเปิดให้ยื่นกู้แล้ววงเงิน 5,000 ล้านบาท
รัฐบาลเชิญชวนเอสเอ็มอีธุรกิจโรงแรมและ Supply Chain ที่มีความจำเป็นด้านเงินทุนใช้สินเชื่อดอกเบี้ยต่ำ ธนาคารออมสินเปิดให้ยื่นกู้แล้ววงเงิน 5,000 ล้านบาท ย้ำการช่วยเหลือสนับสนุนภาคท่องเที่ยวฟื้นตัวต่อเนื่อง
วันที่ 30 ก.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่คณะรัฐมนตรี(ครม.) เมื่อวันที่ 26 ก.ค. 2565 ได้อนุมัติโครงการสินเชื่อดอกเบี้ยต่ำ Re-Open ธุรกิจโรงแรมและ Supply Chain วงเงินโครงการ 5,000 ล้านบาท ขณะนี้ธนาคารออมสินซึ่งเป็นสถาบันการเงินเฉพาะกิจที่ได้รับมอบหมายให้เป็นผู้ดำเนินโครงการ ได้เปิดให้ยื่นขอสินเชื่อได้แล้ว ที่เว็บไซต์ www.gsb.or.th หรือที่ธนาคารออมสินทุกสาขาทั่วประเทศ รัฐบาลจึงขอเชิญชวนผู้ประกอบการที่มีความจำเป็นในการใช้เงินทุนเพื่อใช้ในการฟื้นฟูกิจการยื่นขอสินเชื่อได้ตามช่องทางดังกล่าวของธนาคาร
ทั้งนี้ โครงการสินเชื่อดอกเบี้ยต่ำครั้งนี้เป็นมาตรการที่ออกตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้นโยบายหน่วยงานที่เกี่ยวข้อง ให้มีมาตรการสนับสนุนความต่อเนื่องของการฟื้นตัวของภาคธุรกิจต่างๆ ที่แม้ขณะนี้การใช้จ่ายหรือความเชื่อมั่นใจต่อเศรษฐกิจในภาพรวมจะดีขึ้น แต่ยังมีธุรกิจจำนวนมากที่ต้องการความช่วยเหลือด้านเงินทุน โดยเฉพาะเอสเอ็มอีในภาคการท่องเที่ยวที่ได้รับผลกระทบจากโควิด19 ยาวนานกว่า 2 ปี ต้องมีการปรับปรุงกิจการเพื่อรองรับนักท่องเที่ยวที่กำลังเพิ่มขึ้น
“เนื่องจากท่องเที่ยวเป็นภาคเศรษฐกิจขนาดใหญ่และมีการจ้างงานเป็นจำนวนมาก รัฐบาลจึงให้ความสำคัญกับการดูแลความต่อเนื่องของการฟื้นตัว ซึ่งที่ผ่านมาได้ออกมาตรการสนับสนุนหลายมาตรการ ทั้งการผ่อนคลายมาตรการเดินทางเข้าประเทศ มีมาตรการกระตุ้น เช่น เราเที่ยวด้วยกัน ที่ขณะนี้อยู่ระหว่างดำเนินโครงการเฟส 4 ส่วนขยาย มาตรการภาษีเพื่อสนับสนุนการจัดอบรมสัมมนาภายในประเทศ จัดนิทรรศการ งานแสดงสินค้าภายในประเทศ ตั้งแต่ 15 ก.ค. - 31ธ.ค. 65 รวมถึงมีมาตรการแบ่งเบาภาระผู้ประกอบการโรงแรมโดยขยายระยะเวลายกเว้นค่าธรรมเนียมประกอบธุรกิจโรงแรมปีละ 40 บาท/ห้องพัก เป็นเวลา 2 ปีไปจนถึง 30 มิ.ย. 2567” น.ส.ไตรศุลี กล่าว
น.ส.ไตรศุลี กล่าวว่า โครงการสินเชื่อดอกเบี้ยต่ำ Re-Open สำหรับธุรกิจโรงแรมและ Supply Chain วงเงิน 5,000 ล้านบาทนี้ ธนาคารออมสินจะเปิดให้ยื่นขอสินเชื่อจนถึง 30 ก.ย. 2565 หรือเมื่อครบจำนวนวงเงินตามโครงการ โดยผู้จะยื่นขอสินเชื่อต้องเป็นผู้ประกอบการเอสเอ็มอีธุรกิจโรงแรม และ Supply Chain ของโรงแรม ซึ่งได้รับผลกระทบจากโควิด19 เป็นบุคคลธรรมดา หรือนิติบุคคลที่มีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน มีใบอนุญาตประกอบกิจการ หรืออยู่ระหว่างดำเนินการขอใบอนุญาตก่อนวันที่ 31 ธ.ค. 2563 และมีผลประกอบการกำไรอย่างน้อย 1 ใน 3 ปีย้อนหลัง
วงเงินให้กู้ต่อรายไม่เกิน 5 ล้านบาท ใช้บรรษัทประกันสินเชื่ออุตสาหกรรมขนาดย่อม(บสย.) ค้ำประกันได้(ในวงเงินไม่เกิน 3 ล้านบาท) ชำระเงินกู้ไม่เกิน 7 ปี ในกรณีที่มีระยะเวลาการกู้ตั้งแต่ 2 ปีขึ้นไป มีระยะเวลาปลอดชำระเงินต้น (Grace Period) ได้ไม่เกิน 2 ปี
อัตราดอกเบี้ยคงที่ 2 ปีแรกในอัตราร้อยละ 1.99 ส่วนปีที่ 3-7 กรณีใช้หลักทรัพย์ค้ำประกันเต็มวงเงิน ธนาคารจะคิดอัตราดอกเบี้ย MLR-1.00 ต่อปี หากใช้ บสย. ค้ำประกัน กรณีมีหลักทรัพย์ค้ำประกันไม่น้อยกว่าร้อยละ 30 คิดอัตราดอกเบี้ย MLR-0.5 ต่อปี และกรณี บสย.ค้ำประกันเต็มวงเงิน คิดอัตราดอกเบี้ย MLR ต่อปี (ปัจจุบันดอกเบี้ย MLR ออมสินอยู่ที่ร้อยละ 6.15)
วันจันทร์ที่ 13 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)  ️สู่เป้าหมาย 33,000 คน ภายใน กันยายน 2564 ️
อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 12 ก.ย.64 จำนวน 900 คน
- ฉีดไปแล้ว 23,150 คน
- ต้องฉีดอีก 9,850 คน
#โครงการกระจายวัคซีนทางเลือก
#สำนักงานปลัดกระทรวงกลาโหม
วันพฤหัสบดีที่ 4 สิงหาคม 2565
ข่าวสารการลงพื้นที่ตรวจราชการ จังหวัดกาญจนบุรี
วันที่ 4 สิงหาคม 2565
นายกรัฐมนตรีพร้อมส่งเสริมการท่องเที่ยวจุดชมวิว Sky Walk ฝั่งแม่น้ำแควใหญ่ เป็นแลนด์มาร์กแห่งใหม่ของกาญจนบุรี เพื่อกระตุ้นเศรษฐกิจในพื้นที่ สร้างอาชีพและรายได้ให้กับประชาชน
นายกรัฐมนตรีสักการะพระบรมราชานุสาวรีย์สมเด็จพระนเรศวรมหาราช พร้อมผูกผ้าพระเจดีย์ยุทธหัตถี เพื่อความเป็นสิริมงคลในโอกาสเดินทางตรวจราชการ จ.กาญจนบุรี
นายกฯ ตรวจติดตามการแก้ไขปัญหาการขาดแคลนน้ำเพื่อการอุปโภคบริโภคและการเกษตร อ.ห้วยกระเจา กาญจนบุรี ยินดีกับชาวกาญจน์ที่มีแหล่งน้ำบาดาลขนาดใหญ่ คุณภาพเทียบเท่าต่างประเทศ ขอทุกภาคส่วนต่อยอดโครงการ กระจายน้ำอย่างทั่วถึง